open-index/open-wikipedia-markdown huggingface dataset:
Ερρίκος του Χάχμπεργκ-Ζάουζενμπεργκ

O **Ερρίκος**, γερμ. Heinrich (1300 - 1318) από τον Οίκο του Τσέρινγκεν ήταν μαργράβος του Χάχμπεργκ-Ζάουζενμπεργκ (1312-1318).

## Βιογραφία
Ήταν ο πρωτότοκος γιος του Ροδόλφου Α΄ μαργράβου του Χάχμπεργκ-Ζάουζενμπεργκ και της Αγνής, κόρης και κληρονόμου του Όθωνα κυρίου του Ρέττελν.

Ήταν 12 ετών όταν διαδέχθηκε τον πατέρα του. Όταν το 1315 ενηλικιώθηκε, ο θείος του Λύτχολτ Β΄ του Ρέττελν του έδωσε την κυριότητα του Ρέττελν και απεβίωσε το επόμενο έτος.

Ο Ερρίκος απεβίωσε 18 ετών και τον διαδέχθηκε ο επόμενος αδελφός του Ροδόλφος Β΄.

## Πηγές
* Fritz Schülin: Rötteln-Haagen, Beiträge zur Orts-, Landschafts- und Siedlungsgeschichte, Lörrach, 1965, p. 65
* Karl Seith: Die Burg Rötteln im Wandel ihrer Herrengeschlechter, Ein Beitrag zur Geschichte und Baugeschichte der Burg, Röttelbund e.V., Haagen, p. 6; cited by Schülin as "in: Markgräflerland, vol. 3, issue 1, 1931"

Κατηγορία:Οίκος του Τσέρινγκεν
Όθων Α΄ του Χάχμπεργκ-Ζάουζενμπεργκ

Ο **Όθων Α΄**, γερμ. Otto I (1302 - 1384) από τον Οίκο του Τσέρινγκεν ήταν, μαζί με τον μεγαλύτερο αδελφό του Ροδόλφο Β΄, μάργραβος του Χάχμπεργκ-Ζάουζενμπεργκ.

## Βιογραφία
Ήταν ο τρίτος γιος του Ροδόλφου Α΄ μαργράβου του Χάχμπεργκ-Ζάουζενμπεργκ και της Αγνής, κόρης και κληρονόμου του Όθωνα κυρίου του Ρέττελν.

Το 1318 απεβίωσε ο πρωτότοκος αδελφός του Ερρίκος και τον διαδέχθηκαν ο Ροδόλφος Β΄ και ο Όθων Α΄. Μετέθεσε την έδρα του Οίκου από το κάστρο Ζάουενμπουργκ στο κάστρο Ρέττελν. Ο Όθων (ή ο αδελφός του) μαχαίρωσε τον δήμαρχο της Βασιλείας, με αποτέλεσμα στρατός από τη Βασιλεία να πολιορκήσει το Ρέττελν. Η διαμάχη διευθετήθηκε με συμβιβασμό από τους ατγενείς της Βασιλείας και του Ζάουζενμπεργκ.

Το 1352 απεβίωσε ο Ροδόλφος Β΄ και ο Όθων Α΄ ανέλαβε επίτροπος του 9ετούς Ροδόλφου Γ΄, γιου του Ροδόλφου Β΄. Το 1358 παρέδωσε την επιτροπεία στον Βάλραμ του Τήρσταϊν. Από το 1364 κυβέρνησε μαζί με τον ανιψιό του. Το 1366 ο Όθων Α΄ και ο Ροδόλφος Γ΄ δώρησαν μία εικόνα για την αγ. τράπεζα του ναού του Ζίτσενκιρχ.

Ο Όθων Α΄ απεβίωσε το 1384 και τάφηκε στο ναό του Ζίτσενκιρχ, ο οποίος είναι σήμερα μέρος του Κάντερν και λειτουργεί ως Ναός των Ευαγγελιστών.

## Οικογένεια
Νυμφεύτηκε πρώτα την Αικατερίνη του Γκράντσον και, μετά το τέλος της, την Ελισάβετ του Στράσσμπεργκ (απεβ. 1352). Δεν απέκτησε απογόνους από τους γάμους του.

## Πηγές
* Fritz Schülin: Rötteln-Haagen, Beiträge zur Orts-, Landschafts- und Siedlungsgeschichte, Lörrach, 1965, p. 65
* Karl Seith: Die Burg Rötteln im Wandel ihrer Herrengeschlechter, Ein Beitrag zur Geschichte und Baugeschichte der Burg, self-published by the Röttelbund e.V., Haagen, cited by Schülin as "in: Markgräflerland, vol. 3, issue 1, 1931", p. 6
* Johann Christian Sachs: Einleitung in die Geschichte der Marggravschaft und des marggrävlichen altfürstlichen Hauses Baden, part 1, Frankfurt and Leipzig, 1764 at Google Books

## Εξωτερικοί σύνδεσμοι
* 

Κατηγορία:Οίκος του Τσέρινγκεν
Σαμπάτα (ταινία)

**Σαμπάτα** (Ιταλικά: Ehi amico... c'è Sabata. Hai chiuso!), είναι ένα σπαγγέτι γουέστερν του 1969 σε σκηνοθεσία Τζανφράνκο Παρολίνι και πρωταγωνιστεί ο Λι Βαν Κλιφ στον ομώνυμο ρόλο.

Η ταινία αποτελεί το πρώτο μέρος της Τριλογίας Σαμπάτα του Παρολίνι, με το δεύτερο μέρος να είναι το Αντίος, Σαμπάτα (1970) και να ολοκληρώνει την τριλογία Η Επιστροφή του Σαμπάτα (1971).

## Πλοκή
Στο Ντολτσέρτι Σίτι, μια μικρή πόλη του Τέξας, κάποια μέλη της υψηλής κοινωνίας θα ληστέψουν την τοπική τράπεζα του Στρατού με λεία 100 χιλιάδες δολάρια, για να μπορέσουν να αγοράσουν την έκταση, απ'όπου σύντομα θα κατασκευαστεί ο καινούργιος σιδηρόδρομος,

Στην πόλη όμως θα εμφανιστεί ο Σαμπάτα (Λι Βαν Κλιφ), ένας κυνηγός επικηρυγμένων. Ενώ πίνει στο σαλούν, μαθαίνει ότι έχει γίνει ληστεία στην τράπεζα.

Ο τοπικός σερίφης θα προσφέρει ανταμοιβή 5.000 δολάρια, σε όποιον καταφέρει να εντοπίσει τους ληστές, γεγονός που δεν αφήνει αδιάφορο τον Σαμπάτα, ο οποίος θα ξεκινήσει να ψάχνει τους υπεράνω υποψίας ληστές της τράπεζας.

## Διανομή ρόλων
*Λι Βαν Κλιφ ως Σαμπάτα 
* Γουίλιαμ Μπέργκερ ως Μπάνγκο
* Ιγκνάσιο Σπάλα ως Καρίντσα
* Άλντο Κάλντι ως Ιντίο
* Λίντα Βέρας ως Τζέην
* Φράνκο Ρέσελ ως Στένγκελ
* Αντόνιο Γκραντόλι ως Φέργκιουσον
* Κλαούντι Ουντάρι ως Όσβαλντ
* Τζιάννι Ρίτσο ως δικαστής Ό Χάρα

## Παραπομπές


## Εξωτερικοί σύνδεσμοι
* Ο  

Κατηγορία:Ιταλικές ταινίες της δεκαετίας 1960
Κατηγορία:Ταινίες γουέστερν
Κατηγορία:Ταινίες του 1969
Κατηγορία:Ταινίες σε σκηνοθεσία Τζιανφράνκο Παρολίνι
Κατηγορία:Ιταλόφωνες ταινίες
Κατηγορία:Ταινίες σε παραγωγή Αλμπέρτο Γκριμάλντι
Κατηγορία:Ταινίες γυρισμένες στην Αλμερία
Σάμμα Ζαΐν

Η **Σάμμα Ζαΐν** (γεννηθείσα το 1959) είναι Ινδή διπλωμάτισσα. Υπηρετεί ως πρέσβειρα της Ινδίας στην Ελλάδα από τον Ιούνιο του 2017.  Προηγουμένως, διετέλεσε πρέσβειρα της χώρας της στον Παναμά, την Κόστα Ρίκα και τη Νικαράγουα. Επίσης ήταν πρέσβειρα της Ινδίας στην Ακτή Ελεφαντοστού, τη Λιβερία, τη Σιέρα Λεόνε και τη Γουινέα από το 2008 έως το 2011. Ήταν επίσης αναπληρώτρια διευθύντρια της αποστολής στη Ρώμη, Πολιτική Σύμβουλος στις Ηνωμένες Πολιτείες και μέλος της Μόνιμης Αντιπροσωπείας της Ινδίας στην ΟΥΝΕΣΚΟ στο Παρίσι. 

## Πρώτα χρόνια και εκπαίδευση
Η Σάμμα Ζαΐν γεννήθηκε στο Τζαμού της πολιτείας Τζαμού και Κασμίρ. Κέρδισε πτυχίο της στις πολιτικές επιστήμες στο πανεπσιτήμιο του Τζαμού. Αποφοίτησε με διπλό μάστερ στη Φιλοσοφία και Πολιτική από το πανεπιστήμιο Τζαβαχαρλάλ Νεχρού στο Νέο Δελχί.

## Σταδιοδρομία
Η Ζαΐν ξεκίνησε να εργάζεται στην Ινδική Υπηρεσία Εξωτερικού το 1983. Πριν διοριστεί πρέσβειρα της Ινδίας στον Παναμά, ήταν επικεφαλής της διοικήσεως αντιτρομοκρατίας, επιβλέποντας όλα τα θέματα που σχετίζονταν με τη διπλωματία της αντιτρομοκρατίας, ενώ ήταν μέλος της Διοικήσεως Έρευνας και Σχεδιασμού στο Υπουργείο Εξωτερικών στο Νέο Δελχί. Η Ζαΐν ήταν επίσης γραμματέας στο Ινδικό Συμβούλιο Παγκόσμιων Υποθέσεων, τη παλαιότερη ινδική δεξαμενή σκέψης (θινκ τανκ) για την εξωτερική πολιτική.

Η Ζαΐν ήταν αναπληρώτρια επικεφαλής της αποστολής στην πρεσβεία της Ινδίας στη Ρώμη της Ιταλίας. Ήταν πρώτη γραμματέας της Ινδικής αντιπροσωπείας στην ΟΥΝΕΣΚΟ στο Παρίσι και πολιτικός σύμβουλος στην πρεσβεία της Ινδίας στην Ουάσινγκτον από το 1997 έως το 2001. Ήταν επίσης υπεύθυνη για τις διμερείς πολιτικές και στρατηγικές σχέσεις μεταξύ των Ηνωμένων Πολιτειών και της Ινδίας.

Από το 2003 έως το 2005 ήταν αναπληρώτρια επικεφαλής της αποστολής στην πρεσβεία της Ινδίας στη Μανίλα των Φιλιππινών. Πριν ήταν Διευθύντρια του Οργανισμού Περιφερειακής Συνεργασίας της Νότιας Ασίας με ευθύνη για την προώθηση της ινδικής ατζέντας πολιτικής στη Νότια Ασία, ενώ η Ζαΐν είχε διπλωματικές θέσεις στην Τουρκία και την Αργεντινή.

Το 2009 η Ζαΐν μίλησε στο Πανεπιστήμιο της Λιβερίας όπου της απονεμήθηκε τιμητικό πτυχίο. Μίλησε επίσης στους απόφοιτους του Βρετανικού Ινστιτούτου Διαχείρισης και Τεχνολογίας. Έχει ένα γιο, τον Ισάν.

## Παραπομπές


Κατηγορία:Ινδοί διπλωμάτες
Γουλιέλμος της Σαβοΐας

O **Γουλιέλμος**, γαλλ. Guillaume (απεβ. 1239) από τον Οίκο της Σαβοΐας ήταν επίσκοπος του Βαλένς από το 1224. Έγινε σύμβουλος του Ερρίκου Γ΄ της Αγγλίας. Λόγω του ιερατικού αξιώματός του και των συγγενειών του, είχε επιρροή από το Λονδίνο ως τη Ρώμη.

## Βιογραφία
Ήταν ο πέμπτος γιος του Θωμά Α΄ κόμη της Σαβοΐας και της Μαργαρίτας, κόρης του Γουλιέλμου Α΄ κόμη της Γενεύης.

Ο πατέρας του επεδίωξε να του δώσει θέση στην Εκκλησία, ώστε ο Γουλιέλμος να συμβάλει στην αύξηση της κομητείας του και όχι στην μείωσή της. Έτσι ζήτησε από τον Ερρίκο Γ΄ της Αγγλίας το 1220 ο γιος του να είναι υπεύθυνος για τις προσόδους από το Σαιν Μισέλ του Γουάιρ (στο Λάνκαστερ) και του Μπίνγκχαμ. Επίσης το 1220 ο Γουλιέλμος εκλέχθηκε κοσμήτωρ του καθεδρικού του Βιέν και το 1225 επίσκοπος του Βαλένς, στη θέση του Γκέρολντ της Λωζάννης, επειδή αυτός είχε μόλις εκλεγεί πατριάρχης της Ιερουσαλήμ.

## Πρόγονοι



## Πηγές
* Cox, Eugene L. (1974). The Eagles of Savoy. Princeton: Princeton University Press. ISBN 0691052166.
* Claverie, Pierre-Vincent (2013). Honorius III et l'Orient (1216-1227). Leiden: Brill. ISBN 9789004245594.
* Marchandisse, Alain (1997). "Guillaume de Savoie: Un «monstrum spirituale et belua multorum capitum» sur le trône de saint Lambert?". Bulletin de la Société royale «Le Vieux-Liège». 13: 657–70, 681–700.

## Παραπομπές


Κατηγορία:Οίκος της Σαβοΐας
Κατηγορία:Επίσκοποι του 13ου αιώνα
Κασρ αλ-Χοσν

Το **Κασρ αλ-Χοσν** () αποτελεί το παλαιότερο πέτρινο κτίριο στην πόλη του Αμπού Ντάμπι, πρωτεύουσας των Ηνωμένων Αραβικών Εμιράτων.

## Τοποθεσία
Ευρίσκεται επί της Οδού Ρασίντ Μπιν Σαΐντ Αλ Μακτούμ, ενώ αποτελεί τμήμα του Πολιτισμικού Ιδρύματος του Αμπού Ντάμπι.

## Ιστορία
Το Κασρ αλ-Χοσν, επίσης γνωστό ως *Λευκό Φρούριο* (αρχικώς, δεν ήταν λευκού χρώματος, ωστόσο βάφτηκε με έντονο λευκό χρώμα κατά τη διάρκεια ανακαίνισης η οποία έλαβε χώρα κατά τη διάρκεια της περιόδου μεταξύ 1976-1983) ή *Παλαιό Φρούριο*, ανεγέρθηκε το 1761 ως κωνικό παρατηρητήριο, με σκοπό την υπεράσπιση του μοναδικού πηγαδιού γλυκού νερού επί του νησιού του Αμπού Ντάμπι. Στη συνέχεια, το 1793, ο αρχικός πύργος επεκτάθηκε σε ένα μικρού μεγέθους φρούριο από τον τότε μονάρχη, Σαχμπούτ μπιν Ντιγιάμπ Αλ Ναχιάν, και κατέστη ως η μόνιμη κατοικία του βασιλεύοντος Σεΐχη. Ο πύργος έλαβε τη σημερινή μορφή του έπειτα από μεγάλου μεγέθους έργα επέκτασης, τα οποία έλαβαν χώρα κατά τη διάρκεια του ύστερου τμήματος της δεκαετίας του 1930, χάρη σε έσοδα τα οποία προήλθαν από την παραχώρηση της πρώτης αδειοδότησης πετρελαϊκής εκμετάλλευσης στο Αμπού Ντάμπι. Παρέμεινε ως παλάτι του εμίρη (εξού η ονομασία του, Κασρ αλ-Χοσν, η οποία αποδίδεται ως Φρούριο του Παλατιού) και έδρα της κυβερνήσεως έως το 1966. Το φρούριο έχει υποστεί αριθμό φορών εργασίες, ενώ, σήμερα, είναι τμηματικά προσβάσιμο στο κοινό.

## Σημερινή χρήση
Σήμερα, το Κασρ αλ-Χοσν αποτελεί το αντικείμενο εντατικής ιστορικής, αρχαιολογικής και αρχιτεκτονικής έρευνας. Το φρούριο φιλοξενεί μουσείο, εντός του οποίου εκτίθενται αντικείμενα και εικόνες, τα οποία αντιπροσωπεύουν την ιστορία της χώρας. Μεταξύ των εκθεμάτων, επίσης, περιλαμβάνεται ευρύς αριθμός όπλων, τα οποία χρησιμοποιήθηκαν κατά τη διάρκεια της ιστορίας της περιοχής.

## Φεστιβάλ του Κασρ αλ-Χοσν
Το Φεστιβάλ του Κασρ αλ-Χοσν αποτελεί ετήσια, διάρκειας 11 ημερών, πολιτισμική εκδήλωση, η οποία λαμβάνει χώρα εντός των χώρων του φρουρίου. Το φρούριο είναι προσβάσιμο στο κοινό κατά τη διάρκεια του φεστιβάλ, συμπεριλαμβανομένων ορισμένων, υπό κανονικές συνθήκες, μη προσβάσιμων χώρων, ενώ στις εκδηλώσεις, μεταξύ άλλων, περιλαμβάνονται ζωντανή μουσική και χορευτικές επιδείξεις οι οποίες αναδεικνύουν την πολιτισμική κληρονομιά των Ηνωμένων Αραβικών Εμιράτων.

## Παραπομπές

## Εξωτερικοί Σύνδεσμοι

*  
*  
*  

Κατηγορία:Κτίρια και κατασκευές στο Αμπού Ντάμπι
Κατηγορία:Φρούρια στα Ηνωμένα Αραβικά Εμιράτα
Κατηγορία:Αξιοθέατα στο Αμπού Ντάμπι
Φραγκόσκαλα Αιτωλοακαρνανίας

Η **Φραγκόσκαλα** είναι ημιορεινό χωριό της Περιφερειακής Ενότητας Αιτωλοακαρνανίας σε υψόμετρο 203 μέτρα.

## Γενικά στοιχεία
Η Φραγκόσκαλα βρίσκεται νότια της τεχνητής λίμνης Καστρακίου και βόρεια του χείμαρρου Ζέρβας. Απέχει 21 χλμ. Β. από το Αγρίνιο. Ως οικισμός αναφέρεται επίσημα το 1940 να απογράφεται στην τότε κοινότητα Σαργιάδας. Σύμφωνα με το πρόγραμμα ''Καλλικράτης'', μαζί με τους οικισμούς Σαργιάδα, Αγία Βαρβάρα, Κοκκινόλογγο, Λεντίνη, Μαυρομύτη και Ποτιστικό αποτελούν την τοπική κοινότητα Σαργιάδας που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 έχει 43 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Βονιφάτιος της Σαβοΐας (επίσκοπος)

Ο **Βονιφάτιος**, ιταλ. Boniface (π. 1217 - 18 Ιουλίου 1270) από τον Οίκο της Σαβοΐας ήταν επίσκοπος του Μπελέ-Αρ στη Γαλλία και αρχιεπίσκοπος του Καντέρμπουρυ στην Αγγλία.

## Βιογραφία
Ήταν ο ένατος γιος του Θωμά Α΄ κόμη της Σαβοΐας και της Μαργαρίτας, κόρης του Γουλιέλμου Α΄ κόμη της Γενεύης.

Οφείλει τις πρώτες εκκλησιαστικές θέσεις του στον πατέρα του. Από τους αδελφούς του ένας έγινε κόμης της Σαβοΐας, ένας κόμης του Πεδεμοντίου, ένας κόμης του Ρίτσμοντ, ένας επίσκοπος του Βαλένς, ένας επίσκοπος του Μωριέν και ένας αρχιεπίσκοπος της Λυών. Η αδελφή του Βεατρίκη της Σαβοΐας είχε κόρες τη Μαργαρίτα της Προβηγκίας, σύζυγο του Λουδοβίκου Θ΄ της Γαλλίας και την Ελεονώρα της Προβηγκίας, σύζυγο του Ερρίκου Γ΄ της Αγγλίας. Ο Ερρίκος Γ΄ εξασφάλισε τη διαδοχή της αρχιεπισκοπής του Καντέρμπουρυ στον Βονιφάτιο, που όμως πέρασε όλο το διάστημα της αρχιερατείας του στην ηπειρωτική Ευρώπη. Συγκρούστηκε με τους επισκόπους του, με τους συζύγους των ανιψιών του και με τον πάπα, αλλά κατάφερε να περιορίσει το χρέος της αρχιεπισκοπής του, το οποίο είχε παραλάβει μαζί με το αξίωμά του. Κατά τη διαμάχη του Σίμωνα των Μονφόρ 6ου κόμη του Λέστερ με τον Ερρίκο Γ΄, ο Βονιφάτιος βοήθησε αρχικά τον Σίμωνα, αλλά αργότερα υποστήριξε τον βασιλιά.

Απεβίωσε στη Σαβοΐα και ο τάφος του στο Ωτκόμπ, όταν ανοίχθηκε, είχε το σώμα του διατηρημένο· έγινε αντικείμενο λατρείας. Κατά τη Γαλλική Επανάσταση ο τάφος και το μνημείο καταστράφηκαν, φτιάχτηκε όμως νέος το 1839, οπότε και ο Βονιφατιος ανακηρύχθηκε *ευλογημένος* από τον πάπα Γρηγόριο ΙΣΤ΄. Η μνήμη του Βονιφάτιου εορτάζεται στις 14 Ιουλίου.

## Πρόγονοι



## Πηγές
* Burton, Janet (1994). Monastic and Religious Orders in Britain: 1000–1300. Cambridge Medieval Textbooks. Cambridge, UK: Cambridge University Press. ISBN 0-521-37797-8.
* Carpenter, David (2004). The Struggle for Mastery: The Penguin History of Britain 1066–1284. New York: Penguin. ISBN 0-14-014824-8.
* Delaney, John P. (1980). Dictionary of Saints (2nd ed.). Garden City, NY: Doubleday. ISBN 0-385-13594-7.

## Παραπομπές


Κατηγορία:Οίκος της Σαβοΐας
Κατηγορία:Επίσκοποι του 13ου αιώνα
Βουρχάρδος της Αόστα

Ο **Βουρχάρδος** (, απεβ. μετά τις 10 Ιουλίου 1068) από τον Οίκο της Σαβοΐας ήταν επίσκοπος της Αόστα, μετά αρχιεπίσκοπος της Λυών (1033-34) ως Μπούρχαρτ Γ΄ και -έπειτα από την καθαίρεσή του- ηγούμενος στην επικράτεια του αββαείου του Σαιν Μωρίς.

## Βιογραφία
μικρογραφία|αριστερά|150px|Ο θυρεός της Λυών, αρχιεπισκοπής του Βουρχάρδου.
Ήταν γιος του Ουμβέρτου Α΄ κόμη της Σαβοΐας και της Αόστα και της Αουξίλια, η οποία ίσως καταγόταν από την Αόστα και μάλλον ήταν αδελφή του Ανσέλμου της Αόστα, επισκόπου το διάστημα 994-1025.

Συμμετείχε με τον πατέρα του στη διακυβέρνηση της κοιλάδας της Αόστα από το 1022, ίσως ως βοηθός του για να εξασφαλιστεί εκ των προτέρων ότι θα διαδεχθεί τον εκ μητρός θείο του επίσκοπο της Αόστα το 1025. Αναφέρεται ωw επίσκοπος της Αόστα το 1024 σε μία πράξη δωρεάς, μαζί με τον πατέρα του Ουμβέρτο Α΄. Το 1026 ο Μπούρχαρτ μετατέθηκε στην αρχιεπισκοπή της Λυών, που αποδεικνύει τον ισχυρισμό ότι ο Οίκος του είχε εξουσία στην περιοχή αυτή. Σύμφωνα με τον χρονικογράφο Ραούλ Γκάμπερ, που αναφέρει ότι ήταν ανιψιός του προκατόχου του Μπούρχαρτ Β΄ της Λυών στην καθέδρα της Λυών, πήρε το μέρος του Εύδη Β΄ κόμη του Μπλουά, στη διαμάχη για τη διαδοχή του θρόνου της Γερμανίας, ο οποίος είχε αντιτεθεί στον θείο του Κορράδο Β΄ των Σαλίων δούκα της Φραγκονίας. Oι δύο τους ηττήθηκαν το 1034 από τον Ουμβέρτο Α΄, που διοικούσε έναν στρατό του βασιλιά. Αιχμαλωτίστηκε και εκτοπίστηκε από τη Λυών από τον βασιλικό στρατό. Ελευθερώθηκε το 1039 από τον Ερρίκο Γ΄, γιο του βασιλιά Κορράδου Β΄, με τον όρο ότι θα αποσυρθεί στην επικράτεια του αββαείου του Σαιν Μωρίς και θα γίνει *ηγούμενος της μονής του Αζέν (Agan)*.

Αναφέρεται ως τέτοιος για τελευταία φορά σε μία πράξη της 10ης Ιουλίου 1068. Ωστόσο ο κατάλογος τεθνεώτων αρχιερέων του Αγ. Ιωάννου της Λυών αναφέρει, ότι απεβίωσε στις 10 Ιουνίου 1046.

## Πρόγονοι



## Παραπομπές


## Πηγές
* Aimé-Pierre Frutaz Fonti per la storia de la Valle d'Aosta « Cronotassi dei vescovi », Ed. di Storia e Letteratura, Rome, 1966. Réédition 1997 (ISBN 8886523335) p. 292-293.
* Alessandro Barbero Valle d'Aosta medievale Liguori Editore, Naples (2000) (ISBN 8820731622) p. 10.
* Article de Cyrille Ducourthial, « Géographie du pouvoir en pays de Savoie au tournant de l’an mil », paru dans Christian Guilleré, Jean-Michel Poisson, Laurent Ripart et Cyrille Ducourthial, Le royaume de Bourgogne autour de l'an mil, Université de Savoie, coll. « Sociétés, Religions, Politiques », 2008, 286 p.

Κατηγορία:Οίκος της Σαβοΐας
Κατηγορία:Αρχιεπίσκοποι της Λυών
Φρειδερίκος Γ΄ της Αυστρίας

O **Φρειδερίκος Γ΄**, γερμ. Friedrich III (31 Μαρτίου 1347 - 10 Δεκεμβρίου 1362) από τον Οίκο των Αψβούργων ήταν, μαζί με τον μεγαλύτερο αδελφό του Ροδόλφο Δ΄, δούκας της Αυστρίας (1358-62).

## Βιογραφία
Ήταν ο δευτερότοκος γιος του Αλβέρτου Β΄ δούκα της Αυστρίας, Στυρίας, Καρινθίας και της Ιωάννας, κόρης και κληρονόμου του Ούλριχ Γ΄ κόμη του Πφιρτ.

Γεννήθηκε στη Βιέννη. Το 1358 απεβίωσε ο πατέρας του και τον διαδέχθηκε μαζί με τον πρωτότοκο αδελφό του Ροδόλφο Δ΄. Ο Φρειδερίκος Γ΄ ήταν 11 ετών και απεβίωσε τέσσερα έτη μετά, σε ηλικία 15 ετών, άγαμος. Το 1365 απεβίωσε και ο Ροδόλφος Δ΄, άτεκνος, και τον διαδέχθηκε ο τρίτος αδελφός Αλβέρτος Γ΄ ως δούκας της Αυστρίας.

### Πρόγονοι


## Πηγές
* Gabrielle Caerr-Stamm: Johanna von Pfirt, Gattin des Habsburgers Albrecht II. Herzog von Österreich oder das europäische Schicksal einer Elsässerin ("wife of Habsburg Albert II Duke of Austria or the European Fate of an Alsatian"). Sundgaugeschichtsverein, Riedisheim 1996, ISBN 2-908498-06-5.
* Franz Kurz: Österreich unter Herzog Albrecht dem Lahmen ("Austria under Duke Albert the Lame"), Haslinger, Linz 1819.
* Previte-Orton, C.W. (1952). The Shorter Cambridge Medieval History: The Twelfth Century to the Renaissance. Vol. 2. Cambridge University Press.

## Αναφορές


Κατηγορία:Οίκος των Αψβούργων
Συμμετοχή της Μεγάλης Βρετανίας στο Παγκόσμιο Πρωτάθλημα Στίβου 2019

Η **[[Μεγάλη Βρεταννία|Μεγάλη Βρετανία και Βόρεια Ιρλανδία]]** συμμετείχε στο Παγκόσμιο Πρωτάθλημα Στίβου 2019 στη Ντόχα του Κατάρ από τις 27 Σεπτεμβρίου έως τις 6 Οκτωβρίου με 72 αθλητές. Η χώρα κέρδισε 2 χρυσά και 3 αργυρά μετάλλια, παίρνοντας την έκτη θέση στον πίνακα μεταλλίων. Τα περισσότερα μετάλλια (3) κέρδισε η Ντίνα Άσερ-Σμιθ.

## Μετάλλια

## Αποτελέσματα

### Άνδρες

; Δρόμοι

; Άλματα και ρίψεις

; Σύνθετα - Δέκαθλο

### Γυναίκες

; Δρόμοι

; Άλματα και ρίψεις

; Σύνθετα - Έπταθλο

### Μικτά

## Παραπομπές


Μεγάλη Βρετανία
Θρησκεία στην Κύπρο

Η **θρησκεία στην [[Κύπρος|Κύπρο]]** χαρακτηρίζεται από δύο βασικές θρησκείες: τον Χριστιανισμό, στον οποίο ανήκει το 73% του πληθυσμού του νησιού. Οι περισσότεροι ελληνοκύπριοι, καθώς και η πλειοψηφία του πληθυσμού της Κύπρου, είναι μέλη της αυτοκέφαλης ελληνορθόδοξης Εκκλησίας της Κύπρου). Οι περισσότεροι Τουρκοκύπριοι είναι Σουνίτες Μουσουλμάνοι. Στην Κύπρο υπάρχουν επίσης άλλες θρησκευτικές μειονότητες. Στην Κύπρο υπάρχουν μέλη της πίστης Μπαχάι, Καθολικοί, Εβραίοι, Προτεστάντες (συμπεριλαμβανομένων των Αγγλικανικών), Μαρωνίτες, Αρμένιοι Αποστολικοί και άθρησκοι.

## Παραπομπές
Κατηγορία:Θρησκεία στην Κύπρο
Τόνι Αρζέντα, ο αρχιγκάνγκστερ

Το ***Τόνι Αρζέντα, ο αρχιγκάνγκστερ*** (ιταλικά:* Tony Arzenta*), είναι αστυνομική ταινία του 1973 Ιταλο-Γαλλικής παραγωγής, σε σκηνοθεσία Ντούτσιο Τεσάρι. Πρωταγωνιστούν οι Αλέν Ντελόν και  Ρίτσαρντ Κόντε.

## Πλοκή
Ο Τόνι Αρζέντα (Αλέν Ντελόν) είναι ένας επαγγελματίας δολοφόνος που υπηρετεί σε ένα οργανωμένο εγκληματικό συνδικάτο. Με την πάροδο του χρόνου, ο Τόνι αποφασίζει να αποχώρησει από τον υπόκοσμο και ενημερώνει γι' αυτό το αφεντικό του Νικ Τζούστο (Ρίτσαρντ Κόντε) ότι τον τρέχον συμβόλαιο του για την δολοφονία του αρχηγού μιας αντίπαλης συμμορίας θα είναι το τελευταίο.

Αυτό όμως είναι δύσκολο να το αποδεχθεί η εγκληματική οργάνωση του, επειδή ο Αρζέντα γνωρίζει πολλά  για την ηγεσία  και τις υποθέσεις τους. Έτσι οι επικεφαλής των συνδικάτου  αποφασίζουν να σκοτώσουν τον Τόνι: με τις εντολές τους το αυτοκίνητό του θα ανατιναχτεί, αλλά εντελώς τυχαία δεν μπήκε μέσα ο Τόνι, αλλά η σύζυγός του και  το παιδί του, οι οποίοι θα πεθάνουν.

Ο Τόνι θα θάψει τα αγαπημένα του πρόσωπα, οι φίλοι του θα τον συμβουλέψουν να φύγει, αλλά ξαφνικά θα γίνει και νέα προσπάθεια να τον σκοτώσουν. Ο Τόνι θα γλυτώσει για δεύτερη φορά, αφού σκοτώσει πρώτα τους μαφιόζους που είχαν αναλάβει την δολοφονία του, θα αποφασίσει να πάρει εκδίκηση 
και αρχίζει να σκοτώνει μεθοδικά τα μεγάλα αφεντικά του συνδικάτου της μαφίας.

Στο τέλος και αφού έχει χυθεί πολύ αίμα και σχεδόν όλοι οι ηγέτες έχουν δολοφονεί, το πρώην αφεντικό του Τόνι Αρζέντα, Νικ Τζούστο, φοβούμενος για τη ζωή του, αποφασίζει να κάνει ειρήνη μαζί του. Αλλά ο στενός φίλος του Τόνι, ο Λούκα Ντενίνο (Τζιανκάρλο Σμπράτζι), τον οποίο του είχαν υποσχεθεί τη θέση του δολοφονημένου ηγέτη της μαφίας, προδίδει τον Αρτζέντα και τον σκοτώνει αιφνιδιαστικά κατά τη διάρκεια μιας γαμήλιας τελετής.

## Διανομή ρόλων
* Αλέν Ντελόν - Τόνι Αρζέντα
* Ρίτσαρντ Κόντε - Νικ
* Κάρλα Γκραβίνα - Σάντρα
* Μαρκ Πορέλ - Ντομένικο
* Ροζέ Χανίν - Καρέ
* Νικολέτα Μακιαβέλι - Άννα Αρζέντα
* Λίνο Τρόιζι - Ρόκο
* Ουμπέρτο Ορσίνι - Ισνέλλο

## Κυκλοφορία
Η ταινία έκανε πρεμιέρα στις 23 Αυγούστου 1973 στην Γαλλία και στις
7 Σεπτεμβρίου 1973 στην Ιταλία. Στην Ελλάδα κυκλοφόρησε στις 22 Ιανουαρίου 1974 και προβλήθηκε σε αρκετούς κινηματογράφους μεταξύ άλλων στους «Απόλλων» και «Ιντεάλ» της Αθήνας.

## Παραπομπές

## Εξωτερικοί σύνδεσμοι
*

Κατηγορία:Ιταλικές ταινίες της δεκαετίας 1970
Κατηγορία:Ιταλικές αστυνομικές ταινίες
Κατηγορία:Ιταλόφωνες ταινίες
Κατηγορία:Ταινίες σε σκηνοθεσία Ντούτσιο Τεσάρι
Κατηγορία:Ταινίες του 1973
Κατηγορία:Ταινίες τοποθετημένες στην Ιταλία
Κατηγορία:Γαλλικές ταινίες της δεκαετίας 1970
Ισλάμ στην Κύπρο

Το Ισλάμ είναι η δεύτερη μεγαλύτερη θρησκεία στην Κύπρο. Το ισλάμ εισήχθη όταν το νησί κατακτήθηκε από την Τουρκία το 1571. Πριν από αυτό, η Μουσουλμανική παρουσία στο νησί ήταν περιστασιακή, λόγω των περιοδικών επιδρομών από Άραβες. Η πλειοψηφία των λατίνων καθολικών του νησιού, μαζί με μερικούς Έλληνες Ορθοδόξους, έγιναν μουσουλμάνοι για να ωφεληθούν από το προνομιακό φορολογικό καθεστώς - όπως υπαγορεύεται από το οθωμανικό σύστημα μιλλέτ.

Πριν από την τουρκική εισβολή το 1974, οι Τουρκοκύπριοι αποτελούσαν το 18% του πληθυσμού του νησιού και ζούσαν διάσπαρτοι σε όλο νησί. Σήμερα, το μεγαλύτερο μέρος των περίπου 264.172 Μουσουλμάνων του νησιού ζει στα βόρεια του νησιού. Η τουρκοκυπριακή κοινότητα είναι αρκετά κοσμική, ωστόσο, τουλάχιστον επίσημα, οι περισσότεροι Τουρκοκύπριοι είναι εγγεγραμμένοι Σουνίτες, ενώ ο Σουφισμός έχει ισχυρή επίδραση σε αυτούς. Ο Ναζίμ αλ-Κουμπρουσί, ηγέτες του τάγματος Νακσμπαντί-Χακανί, καταγόταν από τη Λάρνακα και έζησε στη Λεύκη. Μερικοί τουρκοκύπριοι είναι αλεβίτες. Υπάρχουν και μερικοί μουσουλμάνοι Αχμαντίγια.

## Ιστορία
Το Ισλάμ εισήχθη στην Κύπρο από τους άραβες κατακτητές, ωστόσο το νησί απέκτησε μόνιμη παρουσία Μουσουλμάνων μόνο μετά την Οθωμανική κατάκτηση της Κύπρου το 1571.

Φημολογείται ότι μια θεία του Προφήτη Μωάμεθ, η Ουμ Χαράμ, είχε συνοδεύσει μία από τις πρώτες αραβικές αποστολές στο νησί. Πέθανε κατά τη διάρκεια της εκστρατείας και θάφτηκε στο σημερινό μνημείο Χαλά Σουλτάν Τεκκέ.

Μετά την τουρκική εισβολή στην Κύπρο το 1974, οι μουσουλμάνοι κάτοικοι στα βόρεια του νησιού (συμπεριλαμβανομένων των εποίκων από τη Τουρκία) είναι σχεδόν αποκλειστικά Σουνίτες Μουσουλμάνοι. Το καθεστώς αυτών των εποίκων αμφισβητείται βάσει του διεθνούς δικαίου και ειδικά με την απαγόρευση, βάσει της Σύμβασης της Γενεύης, της διασυνοριακής μεταφοράς πληθυσμών από μία χώρα με στόχο να αλλοιώσει την δημογραφική σύνθεση μιας άλλης χώρας. 

Ο διαχωρισμός των Τουρκοκυπρίων και Ελληνοκυπρίων έχει αλλοιώσει την μουσουλμανική κοινότητα στις περιοχές που ελέγχει η Κυπριακή Δημοκρατία, καθώς οι περισσότεροι μουσουλμάνοι στις περιοχές που ελέγχει η Κυπριακή Δημοκρατία είναι Άραβες μετανάστες και πρόσφυγες, μη σχετιζόμενοι με την τουρκική κοινότητα η οποία ζει εδώ και αιώνες στο νησί. 

## Σημαντικά μνημεία
Το νησί έχει πολλούς Ισλαμικούς ναούς, συμπεριλαμβανομένων:

* το τέμενος Αραμπαχμέτ στην Λευκωσία (χτίστηκε τον 16ο αιώνα)
* το Χαλά Σουλτάν Τεκκέ/*Τέμενος Ουμ Χαράμ* στη Λάρνακα (χτίστηκε τον 18ο αιώνα)
* Τα τεμένη Λαλά Μουσταφά Πασά Σελιμιγιέ και Χαϊνταρπασά, πρώην Καθολικοί καθεδρικοί ναοί, οι οποίοι ιδρύθηκαν κατά την εποχή των Σταυροφόρων. Οι Οθωμανοί κατακτητές τα μετέτρεψαν σε τεμένη

## Παραπομπές

Κατηγορία:Ισλάμ στην Κύπρο
Πλασίντολ 1

H **Πλασίντολ 1** ή **Πλασί ντολ 1** (βουλγαρικά : Плачидол и Плачи дол) είναι μικρή λίμνη, ταμιευτήρας νερού, στην βορειοανατολική Βουλγαρία στην Επαρχία του Ντόμπριτς στην περιοχή της Νότιας Δοβρουτσάς, διοικητικά ανήκει στον Δήμο Ντόμπριτς. Απέχει 3 χλμ, νοτιοανατολικά, της πόλης του Ντόμπριτζ και βρίσκεται δίπλα στην μικρότερη λίμνη Πλασίντολ 2 και στο χωριό Πλασίντολ.

Η λίμνη έχει δημιουργηθεί με τεχνητό ανάχωμα στην μία πλευρά της, ο ταμιευτήρας εμπλουτίζεται με νερό από μία λεκάνη απορροής 30.000 στρεμμάτων κυρίως καλλιεργούμενων εκτάσεων.. Όταν υπάρχει κίνδυνος υπερχείλισης τα νερά του διοχετεύονται στον ξεροπόταμο Σούκα ή στο κοντινό Πλασίντολ 2. Η λίμνη ανήκει στον Δήμο Ντόμπριτς, είναι εμπλουτισμένη με ψάρια και παραχωρείται σε ιδιώτη που την ενοικιάζει σε ερασιτέχνες αλιείς. 

## Παραπομπές


Κατηγορία:Τεχνητές λίμνες της Βουλγαρίας
Κατηγορία:Επαρχία Ντόμπριτς
Κατηγορία:Δήμος Ντόμπριτς
Χούνη Αιτωλοακαρνανίας

Η **Χούνη** είναι ορεινό χωριό της Περιφερειακής Ενότητας Αιτωλοακαρνανίας σε υψόμετρο 600 μέτρα.

## Γενικά στοιχεία
Η Χούνη βρίσκεται προς τα ανατολικά όρια με την Περιφερειακή Ενότητα Ευρυτανίας, νότια της τεχνητής λίμνης Κρεμαστών.  Απέχει 41 χλμ. Β.-ΒΑ. από το Αγρίνιο και μέσα από το χωριό περνάει η ΕΟ38 (τμήμα Καρπενησίου - Αγρινίου). Ως οικισμός αναφέρεται το 1928 να προσαρτάται στην τότε κοινότητα Παρακαμπυλίων και το 1912 να ορίζεται έδρα της ομώνυμης κοινότητας. Σύμφωνα με το πρόγραμμα ''Καλλικράτης'' ανήκει στην τοπική κοινότητα Χούνης που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 ως οικισμός έχει 78 κατοίκους ενώ ως κοινότητα 179.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ρίο Αιτωλοακαρνανίας

*Για συνώνυμο οικισμό στην Ελλάδα δείτε το λήμμα: [[Ρίο|Ρίο Αχαΐας]]*

Το **Ρίο** είναι ορεινό χωριό της Περιφερειακής Ενότητας Αιτωλοακαρνανίας σε υψόμετρο 850 μέτρα. Βρίσκεται προς τα ανατολικά όρια με την Περιφερειακή Ενότητα Ευρυτανίας και νότια της τεχνητής λίμνης Κρεμαστών σε απόσταση 48,5 χλμ. Β.-ΒΑ. από το Αγρίνιο. Ως οικισμός αναφέρεται το 1971 να απογράφεται στην τότε κοινότητα Χούνης. Σύμφωνα με το πρόγραμμα ''Καλλικράτης'' ανήκει στην τοπική κοινότητα Χούνης που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 ως οικισμός έχει 6 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Χριστιανισμός στην Κύπρο

Ο **[[χριστιανισμός]]** είναι η μεγαλύτερη θρησκεία στην Κύπρο. Στον χριστιανισμό ανήκει ένα μεγάλο ποσοστό του πληθυσμού του νησιού, το οποίο φτάνει μέχρι και το 78%. Οι περισσότεροι Κύπριοι χριστιανοί υπάγονται στην Ελληνορθόδοξη Εκκλησία, ενώ οι υπόλοιποι ανήκουν σε μικρότερες θρησκευτικές ομάδες, όπως: Αγγλικανοί, Ρωμαιοκαθολικοί, Μαρωνίτες, Αρμένιοι Αποστολικοί, Ευαγγελικοί.

Οι περισσότεροι Μαρωνίτες είναι Ρωμαιοκαθολικοί, ενώ στην Κύπρο ζουν περίπου 10.000 ρωμαιοκαθολικοί. Επίσης, στην Κύπρο ζουν περίπου 600.000 Ορθόδοξοι χριστιανοί.

## Πηγές
* 

## Παραπομπές
Καρολίνα Στραμάρε

Η **Καρολίνα Στραμάρε** (ιταλικά: *Carolina Stramare*, γενν. Γένοβα, 27 Ιανουαρίου 1999) είναι Ιταλίδα μοντέλο που αναδείχθηκε Μις Ιταλία 2019.

## Βιογραφία

Γεννήθηκε στη Γένοβα στις 27 Ιανουαρίου 1999, μετοίκησε στο Βιτζέβανο της Λομβαρδία όπου έλαβε δίπλωμα γλωσσολογίας.

Από το καλοκαίρι του 2019 φέρει τον τίτλο "Μις Λομβαρδία 2019", κάτι που της επέτρεψε να λάβει μέρος στον τελικό για την ανάδειξη της Μις Ιταλία 2019,  τον οποίο παρουσίασε η Τζίνα Λολομπρίτζιτα. Αφιέρωσε τη νίκη στη μητέρα της, η οποία είχε αποβιώσει από καρκίνο το 2018.

## Προσωπική ζωή
Είναι σε σχέση με τον Σέρβο ποδοσφαιριστή της Γιουβέντους, Ντούσαν Βλάχοβιτς.

## Aναφορές και σημειώσεις


## Πηγές
* Μις Ιταλία 2019

Κατηγορία:Ιταλικά καλλιστεία
Κατηγορία:Μις Ιταλία
Καθολικισμός στην Κύπρο

[μικρογραφία|Η Καθολική Εκκλησία Χρυσοπολίτισσας στη [Πάφος|Πάφο]]
Η **Ρωμαιοκαθολική Εκκλησία στην Κύπρο** είναι μέρος της παγκόσμιας Ρωμαιοκαθολικής Εκκλησίας, υπό την πνευματική ηγεσία του Πάπα στη Ρώμη.

## Περιγραφή
Στην Κύπρο ζουν περίπου 10.000 ρωμαιοκαθολικοί. Ο αριθμός τους μόλις ξεπερνά το 1% του πληθυσμού της Κύπρου (χωρίς την ΤΔΒΚ). Οι περισσότεροι ρωμαιοκαθολικοί της Κύπρου είναι Μαρωνίτες υπό την ηγεσία του Ιωσήφ Σουέιφ της Ιεράς Αρχιεπισκοπής Μαρωνιτών Κύπρου, ή Λατίνοι υπό την ηγεσία του Λατίνου Πατριάρχη της Ιερουσαλήμ. Η Κύπρος έχει τέσσερις ρωμαιοκαθολικές ενορίες:

* Η Εκκλησία του Τιμίου Σταυρού στη Λευκωσία. Στην ενορία Λευκωσίας υπάγεται και η ρωμαιοκαθολικοί εκκλησία της Αγίας Αικατερίνης στη Κερύνεια.
* Η Εκκλησία της Παναγίας στη Λάρνακα.
* Η ρωμαιοκαθολική Εκκλησία της Αγίας Αικατερίνης στη Λεμεσό.
* Η ρωμαιοκαθολική Εκκλησία του Αγίου Παύλου στην Πάφο.

Οι Αδελφές των Αγίων Μπρούνο και Βηθλεέμ έχουν μια μικρή εκκλησία στο Μέσα Χωριό, η οποία εξυπηρετείται από τον ιερέα της ενορίας της Πάφου. Ένας νεόκτιστος ξενώνας προσφέρει παρηγορητική φροντίδα ανεξαρτήτως εθνότητας ή θρησκείας.

Επίσης υπάρχουν ρωμαιοκαθολικοί ιερείς και εκκλησίες που εξυπηρετούν το Βρετανικό στρατιωτικό προσωπικό που εργάζεται στις Περιοχές Κυρίαρχων Βάσεων, καθώς και τις οικογένειες τους.

## Ιεροί τόποι για τους ρωμαιοκαθολικούς στην Κύπρο
Αρκετά θρησκευτικά μνημεία στην Κύπρο χτίστηκαν πριν το σχίσμα του 1054. Η αρχιτεκτονική και η εικονογραφία τους αποκαλύπτουν μια βαθιά επίδραση στον παραδοσιακό τρόπο κατασκευής εκκλησιών, επιδράσεις οι οποίες έχουν επιβιώσει και στην Κυπριακή Ορθόδοξη Εκκλησία. Κατά το Μεσαίωνα, η Κύπρος είχε κυβερνηθεί από μια Φραγκική δυναστεία, τη δυναστεία των Λουζινιάν, οι οποίοι ίδρυσαν πολλές καθολικές εκκλησίες. Μετά την κατάκτηση της Κύπρου από τους Οθωμανούς, μερικές καθολικές εκκλησίες μετατράπηκαν σε τζαμιά. 

## Παραπομπές

Κατηγορία:Καθολική Εκκλησία στην Ευρώπη
Κατηγορία:Καθολική Εκκλησία ανά χώρα
Χαραυγή Αιτωλοακαρνανίας

Η **Χαραυγή** είναι ορεινό χωριό της Περιφερειακής Ενότητας Αιτωλοακαρνανίας σε υψόμετρο 382 μέτρα.

## Γενικά στοιχεία
Η Χαραυγή βρίσκεται στα όρια με την Περιφερειακή Ενότητα Ευρυτανίας, νότια της τεχνητής λίμνης Κρεμαστών. Απέχει 52,5 χλμ. (οδηγικά) Β.-ΒΑ. από το Αγρίνιο, 60 χλμ. Δ.-ΝΔ. από το Καρπενήσι και 4,5 χλμ. Δ. από τη γέφυρα Επισκοπής που ενώνει την Ευρυτανία με την Αιτωλοακαρνανία. Στη βόρεια άκρη του χωριού περνάει η ΕΟ Καρπενησίου - Αγρινίου. Το παλιό όνομά του είναι *Χαράστη* και έτσι απογράφεται επίσημα το 1971 να ανήκει στην τότε κοινότητα Σιδήρων. Το 1973 ορίζεται έδρα της κοινότητας και το 1974 μετονομάζεται σε Χαραυγή. Σύμφωνα με το πρόγραμμα ''Καλλικράτης'', μαζί με τον Άγιο Βασίλειο και τα Ακριδαίικα αποτελούν την τοπική κοινότητα Σιδήρων που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 έχει 31 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Λακώματα Αιτωλοακαρνανίας

Τα **Λακώματα** είναι ημιορεινό χωριό της Περιφερειακής Ενότητας Αιτωλοακαρνανίας σε υψόμετρο 383 μέτρα, το οποίο βρίσκεται στα δυτικά όρια με την Περιφερειακή Ενότητα Ευρυτανίας και νότια της τεχνητής λίμνης Κρεμαστών. Απέχει 60 χλμ. (οδηγικά) Β.-ΒΑ. από το Αγρίνιο, 40 χλμ. Δ.-ΝΔ. από το Καρπενήσι (μέσω Σελλά) και 3 χλμ. ΝΑ. από τη γέφυρα Επισκοπής που ενώνει την Ευρυτανία με την Αιτωλοακαρνανία. Ως οικισμός αναφέρεται επίσημα το 1991 να απογράφεται στην τότε κοινότητα Αγαλιανού. Σύμφωνα με το πρόγραμμα ''Καλλικράτης'', μαζί με τον Αγαλιανό και το Χάραμα αποτελούν την τοπική κοινότητα Αγαλιανού που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 έχει 13  κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Άγιος Κωνσταντίνος Αιτωλοακαρνανίας

Ο **Άγιος Κωνσταντίνος** είναι πεδινή κωμόπολη της Περιφερειακής Ενότητας Αιτωλοακαρνανίας σε υψόμετρο 120 μέτρων. Συμπεριλαμβάνεται στο πολεοδομικό συγκρότημα Αγρινίου.

## Γεωγραφία - Ιστορία
Ο Άγιος Κωνσταντίνος αποτελεί τη βορειοδυτική συνέχεια του Αγρινίου και ουσιαστικά είναι μέρος της πόλης. Απέχει 38 χλμ. Β. από το Μεσολόγγι και 40 χλμ. ΝΑ. από την Αμφιλοχία. Μετά τη Μικρασιατική Καταστροφή στην περιοχή εγκαταστάθηκαν πρόσφυγες από τη Μικρά Ασία. Αξιοθέατα θεωρούνται ο νέος ναός του Αγίου Κωνσταντίνου ( θεμελίωση  1978), η δημοτική αίθουσα εκδηλώσεων, το μνημείο των προσφύγων και οι μικροί καταρράκτες στην οδό Εργάνης. Αναφέρεται επίσημα για πρώτη φορά το 1928 ως οικισμός του δήμου Αγρινίου και από το 1929 με το ΦΕΚ 228Α - 12/07/1929 συστάθηκε ομώνυμη κοινότητα με έδρα τον οικισμό. Σύμφωνα με το πρόγραμμα ''Καλλικράτης'' αποτελεί τη δημοτική κοινότητα Αγίου Κωνσταντίνου που υπάγεται στη δημοτική ενότητα Αγρινίου του Δήμου Αγρινίου και σύμφωνα με την απογραφή 2021 έχει πληθυσμό 6.194 κατοίκους.

## Απογραφές πληθυσμού

## Αξιοθέατα
*Ο ναός του Αγίου Κωνσταντίνου
*Το κτήριο της δημοτικής ενότητας στην κεντρική πλατεία
*Το μνημείο για τους μικρασιάτες πρόσφυγες που ίδρυσαν τον οικισμό
*Τα ξωκκλήσια της Αγίας Παρασκευής και του προφήτη Ηλία με θέα στο Αγρίνιο

## Παραπομπές


## Πηγές
*Περιοδικό «Διακοπές», εκδ. Δ.Ο.Λ.,  2010

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ομόνοια Λευκωσίας (ποδόσφαιρο γυναικών)

Η **Ομόνοια Λευκωσίας** είναι κυπριακή ομάδα γυναικείου ποδοσφαίρου. Αποτελεί τμήμα του σωματείου της Ομόνοια Λευκωσίας. Ιδρύθηκε το 2016. Έχει κατακτήσει 1 κύπελλο και 1 Σούπερ Καπ Κύπρου. 

## Ιστορία
Η ποδοσφαιρική ομάδα γυναικών της Ομόνοιας ιδρύθηκε το 2016. Αρχικά συνεργάστηκε με τη Λευκοθέα Λατσιών και αγωνίστηκε ως Ομόνοια-Λευκοθέα. Η συμφωνία προνοούσε πως η Λευκοθέα ήταν ένας από τους βασικούς χορηγούς της νέας ομάδας. Επιπλέον, η νέα ομάδα αγωνίστηκε με τα επίσημα χρώματα και το έμβλημα της Ομόνοιας, ενώ τα αποτελέσματα των αγώνων προστέθηκαν στον συντελεστή της Ομόνοιας.

Από το 2017 συνεχίζει ως Ομόνοια Λευκωσίας.

## Ιστορία
Ο πίνακας που ακολουθεί παρουσιάζει την πορεία της Ομόνοιας στις διοργανώσεις της ΚΟΠ.

## Τίτλοι-Διακρίσεις

* Κύπελλο Κύπρου:
** Κυπελλούχες (1): 2020-21

* Super Cup:
** Νικήτριες (1): 2025

## Δείτε επίσης
* Παγκύπριο πρωτάθλημα ποδοσφαίρου γυναικών
* Κύπελλο Κύπρου (ποδόσφαιρο γυναικών)
* Super Cup (ποδόσφαιρο γυναικών Κύπρου)
* Ποδόσφαιρο στην Κύπρο

## Παραπομπές


## Εξωτερικοί σύνδεσμοι

* 
* Προφίλ στην ιστοσελίδα της Κυπριακής Ομοσπονδίας Ποδοσφαίρου



*
Κατηγορία:Ιδρύσεις ποδοσφαιρικών ομάδων το 2016
Κατηγορία:Ποδοσφαιρικές ομάδες Κύπρου (γυναικών)
Μίκαελ Ντίρεσταμ

Ο **Μίκαελ Μπέρτιλ Ντίρεσταμ** (*Mikael Bertil Dyrestam,* 10 Δεκεμβρίου 1991) είναι επαγγελματίας ποδοσφαιριστής από τη Γουινέας, γεννημένος στη Σουηδία, ο οποίος αγωνίζεται ως κεντρικό αμυντικός για τη Ξάνθη. 

## Σταδιοδρομία σε συλλόγους
Γεννημένος στο Γκέτεμποργκ με ρίζες από τη Γουινέα, ο  Ντίρεσταμ πέρασε έξι χρόνια στη Γκέτεμποργκ, όπου έκανε 67 εμφανίσεις. Έφυγε από το σύλλογο το καλοκαίρι του 2013, μετά τη λήξη του συμβολαίου του. Το Φεβρουάριο του 2014, αναφέρθηκε ότι μία μετακίνηση στη Μπόλτον Γουόντερερς δεν καρποφώρησε και ότι ήταν κοντά στην υπογραφή με την πρωταθλήτρια της Τσάμπιονσιπ, Ντέρμπι Κάουντι. 

Το Μάρτιο, ο Ντίρεσταμ εντάχθηκε στη νορβηγική Ώλεστουντ, με ελεύθερη μεταγραφή. Μετά από μία μακρά περίοδο τραυματισμού, έκανε το επίσημο ντεμπούτο του με την ομάδα σε μία νίκη με 3-0 εναντίον της Σάντνες Ουλφ, στις 12 Ιουνίου 2014. 

Πέρασε τις επόμενες δύο σεζόν στην ολλανδική Ναϊμέχεν (2016-17) και στη σουηδική Κάλμαρ (2017-18). 

Στις 16 Ιανουαρίου 2019, υπέγραψε συμβόλαιο διάρκειας 1,5 έτους με τη Ξάνθη. 

## Διεθνής σταδιοδρομία

### Σουηδία
Ο Ντίρεσταμ έχει αγωνιστεί για τις Εθνικές Σουηδίας U19 (2 συμ.) και U21 (6 συμ.), καθώς και για την Εθνική Σουηδίας ανδρών, σε δύο φιλικούς αγώνες, εναντίον του Μπαχρέιν και του Κατάρ, το 2012.

### Γουινέα
Στις 16 Ιουνίου 2019, αγωνίστηκε για πρώτη φορά στην Εθνική Γουινέας, σε μία φιλική ήττα με 3-1 εναντίον της Αιγύπτου. Ήταν μέλος της Εθνική Γουινέας στο Κύπελλο Εθνών Αφρικής του 2019, όπου αγωνίστηκε και στους 4 αγώνες της ομάδας του στη διοργάνωση. 

## Στατιστικά σταδιοδρομίας

### Διεθνές

## Διακρίσεις

### Συλλογικές
**Γκέτεμποργκ** 

* Κύπελλο Σουηδίας: 2012-13 

## Παραπομπές

## Εξωτερικοί σύνδεσμοι

*   
* Προφίλ στο Transfermarkt.com 

Κατηγορία:Ποδοσφαιριστές από τη Γουινέα
Κατηγορία:Σουηδοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Σουηδίας Κ19
Κατηγορία:Ποδοσφαιριστές Εθνικής Σουηδίας Κ21
Κατηγορία:Ποδοσφαιριστές Εθνικής Σουηδίας
Κατηγορία:Ποδοσφαιριστές Εθνικής Γουινέας
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές ΙΦΚ Γκέτεμποργκ
Κατηγορία:Ποδοσφαιριστές Άλσβενσκαν
Κατηγορία:Ποδοσφαιριστές Άαλεσουντ ΦΚ
Κατηγορία:Ποδοσφαιριστές Τίπελιγκαεν
Κατηγορία:Ποδοσφαιριστές Ν.Ε.Κ.
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Κάλμαρ ΦΦ
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Σουηδοί ποδοσφαιριστές στο εξωτερικό
Ευρωπαϊκός λαγός

Ο **Ευρωπαϊκός λαγός** (*Lepus europaeus*), γνωστός και απλά ως **λαγός**, είναι μικρό φυτοφάγο θηλαστικό της οικογένειας των Λαγιδών (*Leporidae*). Είναι είδος γηγενές στην Ευρώπη και σε ορισμένα μέρη της Ασίας, ενώ εισήχθη και σε περιοχές της βορείου και της Νοτίου Αμερικής, της Αυστραλίας καθώς και στη Νέα Ζηλανδία όπου μεταφέρθηκε από τους αποίκους.

Η περίοδος αναπαραγωγής του διαρκεί από τον Ιανουάριο έως τον Αύγουστο. Οι θηλυκοί λαγοί γεννούν μέχρι τρεις φορές το χρόνο τρία με τέσσερα μικρά σε φωλιές που σκάβουν κάτω από την επιφάνεια του εδάφους.

Είναι φυτοφάγο ζώο και τρέφεται κυρίως με χόρτα, καλαμπόκι, σιτάρι, καρπούς και καρότα. Αποτελεί θήραμα για διάφορα ζώα και βασίζεται στη ταχύτητά και την ευκινησία του για να ξεφύγει. Αν και πρόκειται κυρίως για νυκτόβιο ζώο (και για αυτό θεωρείται ντροπαλό ζώο), κατά τη διάρκεια της άνοιξης μπορεί να τους δει κανείς τη μέρα να τρέχουν και να κυνηγιούνται στα χωράφια.

Σύμφωνα με τη λίστα της Διεθνούς Ένωσης για τη Διατήρηση της Φύσης ο Ευρωπαϊκός λαγός κατατάσσεται στα είδη ελάχιστης ανησυχίας (LC), αν και από τη δεκαετία του ’60 ο πληθυσμός τους στην Ευρώπη μειώνεται. Η μείωση του πληθυσμού του οφείλεται κυρίως στο κυνήγι (υπολογίζεται ότι θηρεύονται από κυνηγούς στην Ευρώπη κάθε χρόνο πέντε εκατομμύρια λαγοί) και στις αλλαγές στη γεωργία.

## Παραπομπές


Κατηγορία:Λαγοειδή
Κατηγορία:Θηλαστικά της Ελλάδας
Κατηγορία:Θηλαστικά της Ευρώπης
Συμμετοχή της Ελλάδας στο Παγκόσμιο Πρωτάθλημα Στίβου 2019

Η **[[Ελλάδα]]** συμμετείχε στο Παγκόσμιο Πρωτάθλημα Στίβου 2019 στη Ντόχα του Κατάρ από τις 27 Σεπτεμβρίου έως τις 6 Οκτωβρίου με 16 αθλητές.

## Μετάλλια

## Συμμετοχές

### Άνδρες

; Δρόμοι

; Άλματα

;

### Γυναίκες

; Δρόμοι

;
; Άλματα

## Παραπομπές


Ελλάδα
Κατηγορία:Στίβος στην Ελλάδα
Φτώχεια στην Κύπρο

Η **φτώχεια στην Κύπρο** δεν είναι καλά τεκμηριωμένη, αλλά η Κυπριακή κυβέρνηση συνεχίζει να θεωρεί τη φτώχεια σημαντικό πρόβλημα. Λόγω των ισχυρών δεσμών συγγένειας μεταξύ των εκτεταμένων οικογενειών, η φτώχεια στην Κύπρο επηρεάζει κυρίως όσους δεν έχουν συγγενείς (π.χ. μετανάστες, διαζευγμένοι και άπαντροι από μικρές οικογένειες). Μία μελέτη διαπίστωσε ισχυρή συσχέτιση μεταξύ της αυξημένης φτώχειας και μικρού μεγέθους της οικογένειας. Επίσης, η φτώχεια είναι πιθανότερο να επηρεάσει τους ηλικιωμένους σε σχέση με τους νέους, επειδή οι ηλικιωμένοι τείνουν να εξαρτώνται όλο και περισσότερο από τις συντάξεις ως πηγή εισοδήματος.

## Παραπομπές


Κατηγορία:Κύπρος
Ναχόντκα

Η **Ναχόντκα** () είναι πόλη και λιμάνι στο κράι Πριμόρσκι στη Ρωσία. Βρίσκεται στην χερσόνησο Τρούντνι και προεξέχει στον κόλπο Ναχόντκα της Θάλασσας της Ιαπωνίας, περίπου 85 χιλιόμετρα ανατολικά του Βλαδιβοστόκ. Σύμφωνα με την απογραφή του 2010, η Ναχόντκα είχε πληθυσμό 159.719 κατοίκων. Επικεφαλής της κυβέρνησης της πόλης είναι ο Μπορίς Ινοκέντιεβιτς.

## Ιστορία
Ο κόλπος της Ναχόντκα, γύρω από τον οποίο βρίσκεται η πόλη, έγινε γνωστός στους Ρώσους από το πλοίο Αμέρικα, το οποίο βρήκε καταφύγιο στον κόλπο κατά τη διάρκεια καταιγίδας το 1859. Ως ανάμνηση αυτού του γεγονότος, ο κόλπος, ο οποίος είναι ελεύθερος από πάγο και σχετικά ήρεμος, ονομάστηκε Ναχόντκα, ο οποίος στα ρωσικά σημαίνει "ανακάλυψη" ή "τυχερό εύρημα".

Στην θέση της Ναχόντκα ιδρύθηκε ένας οικισμός το 1868, αλλά το 1872 εγκαταλείφθηκε μετά τον θάνατο του διοικητή του οικισμού, Χάρολντ Φούρουχιελμ. Το φθινόπωρο του 1870, ο Ότο Βίλχελμ Λίντχολμ ίδρυσε φαλαινοθηρικό σταθμό κατά μήκος του κόλπου. Το 1871 έφυγε από τη Ναχόντκα με προορισμό το Ποσιέτ όπου έπιασε έξι γκρι φάλαινες.

Μέχρι τον 20ό αιώνα, η περιοχή γύρω από τον κόλπο έμεινε ακατοίκητη και ο πρώτος οικισμός, ένα ψαροχώρι, ιδρύθηκε το 1907. Όταν η σοβιετική κυβέρνηση αποφάσισε να χτίσει λιμάνι στην περιοχή στην δεκαετία του 1930, ιδρύθηκαν αρκετοί οικισμοί στην περιοχή, οι οποίοι συγχωνεύθηκαν σε ενιαίο εργατικό οικισμό (τη σημερινή Ναχόντκα) στην δεκαετία του 1940. Στις 18 Μαίου 1950, ενώ η Ναχόντκα είχε φτάσει σχεδόν τους 28.000 κατοίκους, απέκτησε καθεστώς πόλης.

## Παραπομπές


Κατηγορία:Πόλεις της Ρωσίας
Άγιος Ιωάννης Ρηγανάς Αιτωλοακαρνανίας

Ο **Άγιος Ιωάννης Ρηγανάς** είναι πεδινός οικισμός της Περιφερειακής Ενότητας Αιτωλοακαρνανίας. Σύμφωνα με την απογραφή του 2011, έχει πληθυσμό 327 κατοίκων.

## Γεωγραφία - Ιστορία
Ο Άγιος Ιωάννης Ρηγανάς βρίσκεται ανάμεσα στη λίμνη Τριχωνίδα (ΒΔ.) και τη λίμνη Λυσιμαχία (ΒΑ.). Το χωριό είναι κτισμένο στον κάμπο του Αγρινίου, σε υψόμετρο 60 μέτρων, ανάμεσα στην πόλη του Αγρινίου (από το κέντρο της οποίας απέχει 5 χλμ.) και το Παναιτώλιο (ΝΑ.), από το οποίο χωρίζεται με τον χείμαρρο Ερμίτσα.

Απογράφεται επίσημα για πρώτη φορά το 1961 ως οικισμός του δήμου Αγρινίου της επαρχίας Τριχωνίδας. Σύμφωνα με το πρόγραμμα ''Καλλικράτης'' ανήκει στη δημοτική κοινότητα Αγρινίου που υπάγεται στη δημοτική ενότητα Αγρινίου του Δήμου Αγρινίου.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Αλεξάνταρ Κοβάτσεβιτς

Ο **Αλεξάνταρ Κοβάτσεβιτς** (*Aleksandar Kovačević,* σερβικά κυριλλικά:*Александар Ковачевић*, 9 Ιανουαρίου 1992, Βελιγράδι) είναι Σέρβος επαγγελματίας ποδοσφαιριστής, ο οποίος αγωνίζεται ως αμυντικός μέσος για την Ραντνίτσκι Νις.

## Σταδιοδρομία σε συλλόγους
Έχει αγωνιστεί στις σερβικές Ερυθρό Αστέρα και Σπάρτακ Σουμπότιτσα, στις πολωνικές Λέχια Γκντάνσκ και Σλασκ Βρότσουαφ και στη νορβηγική Χαουγκεσούντ. 

Στις 10 Αυγούστου 2018, υπέγραψε συμβόλαιο με τη Ξάνθη.

## Διεθνής σταδιοδρομία
Έχει αγωνιστεί στην Εθνικής Σερβίας U18 (8 συμ.) και U21 (10 συμ.). 

## Διακρίσεις

; Ερυθρός Αστέρας 

* Πρωτάθλημα Σερβίας (1): 2013-14, 2015-16 

## Εξωτερικοί σύνδεσμοι

* Προφίλ  στο Srbijafudbal.net 
* Προφίλ στο Transfermarkt.com 
*   

## Παραπομπές

Κατηγορία:Σέρβοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Σερβίας Κ18
Κατηγορία:Ποδοσφαιριστές Εθνικής Σερβίας Κ21
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Σπάρτακ Σουμπότιτσα
Κατηγορία:Ποδοσφαιριστές Λέχια Γκντανσκ
Κατηγορία:Ποδοσφαιριστές Εκστρακλάσα
Κατηγορία:Σέρβοι ποδοσφαιριστές στο εξωτερικό
Κατηγορία:Ποδοσφαιριστές Σλασκ Βρότσουαφ
Κατηγορία:Ποδοσφαιριστές ΦΚ Χαουγκεσούντ
Κατηγορία:Ποδοσφαιριστές Πρωταθλήματος Νορβηγίας
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Πολωνία
Γκιγιώμ ντε Μασώ

**Γκιγιώμ ντε Μασώ** (**Guillaume de Machaut:** [gijom də maʃo] γράφεται και **Machault**; περ. 1300 – Απρίλιος 1377) ήταν μεσαιωνικός γάλλος ποιητής και συνθέτης. Θεωρείται από πολλούς μουσικολόγους ως ο μεγαλύτερος και σημαντικότερος συνθέτης του 14ου αιώνα. Ο Μασώ ήταν ένας από τους πρώτους συνθέτες στους οποίους υπάρχουν σημαντικές βιογραφικές πληροφορίες και ο Daniel Leech-Wilkinson τον ονόμασε "τον τελευταίο μεγάλο ποιητή που ήταν επίσης συνθέτης". Μέχρι τον 15ο αιώνα, η ποίηση του Machaut έχαιρε μεγάλου θαυμασμού και μιμήσεως από άλλους ποιητές, όπως ο Geoffrey Chaucer.

Ο Μασώ συνέθεσε σε ένα ευρύ φάσμα υφών και μορφών. Είναι μέρος του μουσικού κινήματος που είναι γνωστό ως ars nova. Ο Μασώ  βοήθησε να αναπτυχθούν οι μορφές τα μοτέτα και τα κοσμικά τραγούδια (ιδαιίτερα τα lai και τις *formes fixes*: Ροντώ Βιρελάι και Μπαλάντα.). Ο Μασώ έγραψε τη *Messe de Nostre Dame*, την παλαιότερη γνωστή καταγραφή του ***Ordinarium Missae*** που αποδίδεται σε μεμονωμένο συνθέτη. Κάποια απ' τα πιο διάσημα Ροντώ του είναι τα "Ma fin est mon commencement" and "Rose, liz, printemps, verdure".
αριστερά|μικρογραφία|200x200εσ|Ο Μασώ (δεξιά) υποδέχεται τη φύση και τρία παιδιά της (Νους, Ρητορική, Μουσική). Απο εικονογραφημένο παρισινό χειρόγραφο του 1350.
## Ζωή
Ο Γκιγιώμ ντε Μασώ γεννήθηκε γύρω στο 1300 και εκπαιδεύτηκε στην περιοχή γύρω από τη Ρενς. Το επώνυμό του πιθανότατα προέρχεται από την κοντινή πόλη Machault, 30 χιλιόμετρα βορειοανατολικά της Ρενς στην περιοχή των Αρδεννών. Εργάστηκε ως γραμματέας του Ιωάννη Α', του Λουξεμβούργου και βασιλιά της Βοημίας από το 1323 έως το 1346, και έγινε επίσης κανόνας (1337). Συχνά συνόδευε τον βασιλιά Ιωάννη στις διάφορες εκδρομές του, πολλές από τις οποίες ήταν στρατιωτικές εκστρατείες σε όλη την Ευρώπη (συμπεριλαμβανομένης της Πράγας). Χρήστηκε κανόνας του Βερντέν το 1330,  του Αρράςτο 1332, και της Ρενς το 1337. Μέχρι το 1340, ο Μασώ ζούσε στη Ρενς, αφού εγκατέλειψε τις άλλες κανονκές θέσεις του κατόπιν αιτήματος του Πάπα Βενέδικτου ΙΒ'. Το 1346 ο βασιλιάς Ιωάννης σκοτώθηκε στην μάχη της Crécy και ο Μασώ που ήταν διάσημος και σε ζήτηση εισήλθε στην υπηρεσία άλλων αριστοκρατών και ηγεμόνων, συμπεριλαμβανομένης της κόρης του βασιλιά Ιωάννη, της Μπόννης(η οποία πέθανε από τον μαύρο θάνατο το 1349) , οι γιοι της Ιωάννης του Μπερί και ο Κάρολος (μετέπειτα Κάρολος ο Ε', ο δούκας της Νορμανδίας) και άλλοι όπως ο Κάρολος Β' της Ναβάρας.

Ο Μασώ επέζησε του Μαύρου Θανάτου που κατέστρεψε την Ευρώπη και πέρασε τα επόμενα χρόνια της ζωής του στη Ρένς συνθέτοντας και επιβλέποντας τη δημιουργία των χειρόγραφων  ολόκληρου του έργου του. Το ποίημά του Le voir dit (πιθανώς περί τα 1361-1365) φαίνεται να αναφέρεται σε μια ύστερη ερωτική σχέση με τη 19χρονη κοπέλα, την Péronne d'Armentières, αν και η φύση του έργου ως αυτοβιογραφικού αμφισβητείται. Όταν πέθανε το 1377, άλλοι συνθέτες όπως ο François Andrieu έγραψαν ελεγείες θρηνώντας τον θάνατό του.

## Παραπομπές


Κατηγορία:Γάλλοι ποιητές
Κατηγορία:Γάλλοι συνθέτες
Μαρία Φερδινάνδα της Σαξονίας

Η **Μαρία Φερδινάνδη** (γερμ. *Maria Ferdinanda*, 27 Απριλίου 1796 - 3 Ιανουαρίου 1865) του Οίκου των Βέττιν ήταν πριγκίπισσα της Σαξονίας και με το γάμο της έγινε μεγάλη δούκισσα της Τοσκάνης.

## Βιογραφία
Η *Μαρία Φερδινάνδη Αμαλία Ιαβερία Θηρεσία Ιωσηφίνα Άννα Νεπομυκήνη Αλοϋσία Ιωάννα Βικεντία Ιγνατία Δομινίκη Φραγκίσκη ντε Πάουλα Φραγκίσκη ντε Σαντάλ* ήταν το δεύτερο παιδί και η δεύτερη κόρη του Μαξιμιλιανού, Διαδόχου της Σαξονίας, και της Καρολίνας των Βουρβόνων-Ισπανίας, κόρης του Φερδινάνδου της Πάρμας. 

## Οικογένεια
Παντρεύτηκε το Φερδινάνδο Γ΄ της Τοσκάνης· δεν απέκτησαν απογόνους.

## Πρόγονοι



## Πηγές
* Toscana, Luise von (1911). My Own Story. London: Ballantyne & Company LTD.
* German Wikipedia, 3 February 2010.

## Παραπομπές


Κατηγορία:Οίκος των Βέττιν
Κατηγορία:Μεγάλες Δούκισσες της Τοσκάνης
Μαρία Άννα της Σαξονίας (1799-1832)

Η **Μαρία Άννα** (γερμ. *Maria Anna*, 15 Νοεμβρίου 1799 – 24 Μαρτίου 1832) του Οίκου των Βέττιν ήταν πριγκίπισσα της Σαξονίας και με το γάμο της έγινε μεγάλη δούκισσα της Τοσκάνης.

## Βιογραφία
Η *Μαρία Άννα Καρολίνα Ιωσηφίνα Βικεντία Ιαβερία Νεπομυκήνη Φραγκίσκη ντε Πάουλα Φραγκίσκη ντε Σαντάλ Ιωάννα Αντωνία Ελισάβετ Κυνεγόνδη Γερτρούδη Λεοπολδίνη* ήταν το πέμπτο παιδί και η τρίτη κόρη του Μαξιμιλιανού της Σαξονίας και της Καρολίνας των Βουρβόνων-Ισπανίας, κόρης του Φερδινάνδου της Πάρμα.

## Οικογένεια
Παντρεύτηκε το 1817 το Λεοπόλδο Β΄ της Τοσκάνης και είχε τέσσερα τέκνα:
* *Καρολίνα Αυγούστα* Ελισάβετ Βικεντία Ιωάννα Ιωησφίνα (1822 - 1841).
* Αυγούστα Φερδινάνδη (1825 - 1864), παντρεύτηκε το Λεοπόλδο της Βαυαρίας.
* *Μαρία Μαξιμιλιανή* Θέκλα Ιωάννα Ιωσηφίνα (1827–1834).
* *Μαρία Ιωσηφίνα* Αμαλία Καρλόττα Ιωάννα (1828 - 1836).

## Πρόγονοι



## Πηγές
* Toscana, Luise von (1911). My Own Story. London: Ballantyne & Company LTD.

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Αυστρίας
Κατηγορία:Μεγάλες Δούκισσες της Τοσκάνης